diklorprop
Store norske leksikon,Teknologi og industri,Landbruk,Gjødsel og plantevern,Herbologi / ugress
Diklorprop er et systemisk ugressmiddel. Det selges under flere handelsnavn, og det inngår som ett av flere aktive stoffer i ulike blandingspreparater.
Diklorprop hører til ugressmiddelgruppen fenoksysyrer og ble godkjent første gang i Norge i 1965. På samme måte som mekoprop består diklorprop i utgangspunktet av to optiske isomerer, men der bare plussformen er fysiologisk aktiv. Derfor har kjemikaliemengden av diklorprop/mekoprop i sammenlignbare situasjoner måttet være rundt dobbelt så høy som av MCPA.Det har imidlertid lykkes å skille de to isomerene, slik at handelspreparatene i dag bare inneholder den aktive. Dermed har kjemikaliemengden kunnet reduseres, rett nok ikke til halvparten av den gamle, men til rundt 60 prosent. Preparater som inneholder begge isomerene er ikke lenger tilgjengelige. Diklorprop er godkjent til bruk i kornåker og gressmark. Middelet er spesielt virksomt mot vassarve, klengemaure og høymole. Les mer i Store norske leksikon herbicider